Bendik (artist)

Silje Halstensen (født 4. mai 1990) er en norsk musiker kjent under artistnavnet Bendik. Hun har gitt ut fem musikkalbum, og ble nominert til Spellemannprisen i 2014, 2016 og 2019.

Biografi 
Silje Halstensen ble født i Bergen, hvor hun bodde til hun var syv år og flyttet med moren sin til Bodø  mens faren (Atle Halstensen) valgte å bli i Bergen, siden han hadde jobb i TV2 der. Hun gikk musikklinja på Bodø videregående skole. Her gikk hun i klasse med blant andre Petter Unstad fra bandet Kråkesølv og Sondre Justad. I tillegg er agenten for både Bendik og Sondre fra samme klasse. Dette fikk som konsekvens at sangen hennes «Perfekt» ikke het Paradis slik hun hadde tenkt. For å unngå forveksling med albumet (Inget i paradis) som Sondre Justad hadde gitt ut tidligere samme år. Hun har en bachelor i musikkteknologi fra NTNU. Hun er vokalist, gitarist og låtskriver. Musikalsk beveger hun seg i landskapet mellom elektronika og pop. En sang som har inspirert henne for måten hun skriver sine egne sanger på er Radiohead «Talk show host». Det gjorde sterkt inntrykk på henne som tenåring da hun bodde i Bodø.

I 2007 startet hun den årlige festivalen Kjerringråkk i Bodø, i samarbeid med Ingeborg Selnes. Interessen for konsertarrangementer og festivalen er noe som har blitt levende. Siden 2012 har hun jobbet i Øyafestivalen, først som PR-assistent, deretter gikk hun videre til scenekoordinator og siden 2015 er hun artistansvarlig. Halstensen var daglig leder i AKKS fra 2014 til 2016.

Etter videregående skole studerte hun musikkproduksjon på NTNU i Trondheim. Mens hun studerte i Trondheim ble hun plukket ut av Mari Garås Monsson (som på den tiden jobbet ved Urørt-redaksjonen) først som «anbefaler» og senare ble sangen «Igjen» valt til «Ukens Urørt». I etterkant har hun sagt i et intervju med Kulturstripa, at hadde det ikke vært for Urørt ​​oppmerksomheten, ville hun valgt å slutte med musikk helt. For akkurat da og der følte hun at utdanning var for vanskelig. Den oppmerksomheten med «Igjen» leder til finalist i Urørt-finalen 2012 sammen med Lemâitre, Overthrow og Mikhael Paskalev. Siden Silje var 14 år har Urørt-finalen vært en drøm for henne. Musikkteknologisk utdanning ble fullført og i løpet av samme år ble debutalbumet også gitt ut.

I forbindelse med utgivelsen av «For seint» sendte Bendik også ut et nyhetsbrev om sangen, der hun skrev følgende: «Jeg skrev teksten til den i en periode jeg kjente mye på savn og en sorg over at enkelte ting i livet ikke var helt sånn som jeg hadde tenkt at det skulle bli.» 

Hennes forklaring på endringen i hvordan albumet hennes høres annerledes ut, er at hun har spilt inn hvert som om det hadde vært hennes første. At det siden har blitt roligere låter i 2021, har hun sagt selv, er fordi hun ikke kan spille trommer. På grunn av pandemien har hun satt seg ned og komponert aleine.

Halstensen har også samarbeidet med artister som bla.a. Eirik Aas og Burning God Little.

Artistnavnet «Bendik» 
Som tenåring startet Silje Halstensen et band sammen med Henriette Tryggestad og Katarina Efstathiou. Dette bandet kalte de «Laura». Mens Halstensen lette etter et godt bandnavn stanset hun opp ved «Bendik», og så muligheten for å opprette e-postadressen Laura elsker Bendiks alfakrøll punkt kom. Hun har oppgitt at hun valgte «Bendik» fremfor andre guttenavn blant annet fordi hun har et søskenbarn som heter det samme: «Jeg finner en slags ro i å hete Bendik.». På «Bendik» sin Urørt-profil, skrives både «Bendik» og «Laura» med et punktum på slutten. Som medlem av «Laura» la hun merke til hvordan de ble behandlet på grunn av sitt kjønn. Da hun var 18 år bestemte hun seg for å prøve seg som soloartist, og da tok hun i bruk «Bendik» som artistnavn. 

Det er to musikalske interesser som også ligger bak artistnavnet. I tidlig alder var Spice Girls med sin «Girl Power»-holding gjort sterkt inntrykk på Halstensen og da hun senere flyttet til Bodø, oppdaget hun Hardcore-punken med deres DIY-ideer. Disse to tingene fikk henne til å ville gjøre ting på egen hånd. Da det senere var tid for konserter, la hun merke til en holdning fra lydteknikerne og journaliststudentene som hun ikke likte. At de antok at hun ikke kunne gjøre noe med å rigge opp instrumenter og negative anmeldelser uten å ha sett konserten. Derfor ønsket hun å skape forvirring med et mannsnavn om hvem som står på scenen. I et intervju fra 2016 sa hun at hun fortsatt kan oppleve den holdningen.

Diskografi

Studioalbum 

Drømmen gjør meg ingenting (2012)
No går det over (2014)
Fortid (2016)
Det går bra (2019)
Sove (2020)
Liv (2022)

Singler 

 «Stille»(2011)
«Og at den som miste drømmene skulle bli meg» (2012)
 «Forsvinne» (2012)
 «Jeg tror det blir bra igjen» (2013)
 «Hjertebank og kulde» (2014)
 «Slippe» (2014)
 «Siste gang» (2015)
 «Knust glass» (2015)
 «Kriger» (2016)
 «Fortid» (2016)
 «Perfekt» (2018)
 «Tro meg» (2018)
 «Din hånd» (2019)
«Bror» (4 minutter, Petroleum Records, 2019)
«For seint» (2020)
«Føles sånn her» (2021)
«Hymnen» (2021)
«Komme hjem» (2021)
«Neste år» (2021)
«Her hos deg» (2022)

«Bror» (sang)
I et intervju med Nitimen i NRK P1 sier Bendik at hun ønsker at lyttere skal lage sitt eget bilde av tekstene hennes, men her var det litt annerledes. Denne gangen er det en historie om teksten hun ønsker å formidle. Det var etter at hun hadde hørt om Christchurchs terrorhandling 2019, og hun følte at hun trengte å skrive en sang om den. Albumtittelen Det går bra som «Bror» er omtalt på, er rettet mot livet hennes.

Deltar på 

 «Sorry for igår» sammen med Burning little gods (2015)
 «Attitudeproblem – P3 Remix» sammen med Izabell, Christine Dancke, Julie Bergan, Silvana Imam, Stella Mwangi (2016)
«Mango IPA (Remix)» sammen med Slæm Dønk, Vidar Villa, Mr. Pimp-Lotion (2021)

Ikke utgitt 
I 2010 var hun en av komponistene bak filmmusikken til Husk meg i morgen.

Utmerkelser

I 2012 ble debutalbumet hennes kåret til et av de ti beste norske albumene det året av NRK P3.

Se også 
Bendik sin konsertliste

Referanser

Eksterne lenker 
 
 
 

Norske sangere
Norske musikere